Anexa nr. 1
La Decizia nr._____din ______2026

PROGRAMUL  TERITORIAL
de răspuns la tuberculoză în raionul Sîngerei
 pentru anii 2026-2030

I INTRODUCERE

1. Tuberculoza (TB) continuă să reprezinte o prioritate majoră de sănătate publică în Raionul Sîngerei, fiind recunoscută ca o problemă strategică la nivel național. Prevenirea și controlul tuberculozei constituie obiective esențiale ale sistemului teritorial de sănătate, în conformitate cu angajamentele internaționale asumate de țară, inclusiv cu cele privind atingerea obiectivelor globale de eliminare a tuberculozei.
2. Programul Teritorial de răspuns la tuberculoză pentru anii 2026-2030  reprezintă documentul strategic de politici publice pe termen mediu care reflectă angajamentul ferm al Guvernului de a reduce povara tuberculozei prin implementarea unor intervenții inovatoare, bazate pe dovezi, adaptate specificului național și orientate spre un răspuns coordonat, integrat și sustenabil la nivel național.
3. Prezentul Program este elaborat în conformitate cu prevederile cadrului normativ național în domeniul sănătății, inclusiv cu Legea ocrotirii sănătății nr. 411/1995, Legea nr. 10/2009 privind supravegherea de stat a sănătății publice, Legea nr. 153/2008 cu privire la controlul și profilaxia tuberculozei, Legea nr. 263/2005 cu privire la drepturile și responsabilitățile pacientului, precum și în baza Programului național privind asigurarea respectării drepturilor omului pentru anii 2024-2027, aprobat prin Hotărârea Guvernului nr. 164/2024. De asemenea, prezentul Program este aliniat la documentele strategice internaționale, precum Strategia „End TB”.
4. Prezentul Program este aliniat la prevederile Programului național pentru supravegherea și combaterea rezistenței la antimicrobiene pe anii 2023-2027, aprobat prin Hotărârea Guvernului nr. 697/2023, contribuind la utilizarea rațională a antimicrobienelor, la prevenirea și controlul infecțiilor, precum și la limitarea răspândirii rezistenței antimicrobiene în comunitate și în instituțiile medico- sanitare.
5. La baza prezentului Program stau  pilonii și domeniile-cheie de intervenție ale Strategiei globale „End TB”pentru anii 2015-2030, care ghidează acțiunile pentru eradicarea tuberculozei la nivel internațional:
5.1. Pilonul 1. Îngrijire și prevenire, servicii integrate, centrate pe persoană:
5.1.1. centrarea pe persoană și parteneriate intersectoriale – promovarea unei abordări comune care să includă integrarea serviciilor de tuberculoză în asistența medicală primară, consolidarea colaborării cu serviciile de sănătate publică, implicarea societății civile și participarea activă a comunităților afectate pentru o acțiune coordonată;
5.2. Prevenirea complexă a tuberculozei – asigurarea unui pachet complet de intervenți care include: managementul programatic al tratamentului preventiv al tuberculozei, măsuri eficiente de prevenire și control al infecțiilor, precum și continuarea vaccinării copiilor cu vaccinul Bacil Calmette-Guérin (BCG), în conformitate cu recomandările naționale;
5.2.1. screening sistematic pentru tuberculoză în rândul contacților, al grupurilor cu risc crescut și al altor persoane vulnerabile sau aflate în situații de vulnerabilitate;
5.2.2. diagnostic precoce al tuturor formelor de tuberculoză și acces universal la testarea sensibilității la medicamente, inclusiv prin utilizarea metodelor de diagnostic rapid;
5.2.3. asigurarea accesului echitabil la tratament și îngrijire de calitate pentru toate persoanele afectate de tuberculoză, inclusiv cele cu forme rezistente la medicamente și comorbidități asociate, prin integrarea serviciilor , oferirea suportului social și psihologic necesar pentru susținerea aderenței la tratament;
Pilonul 2. Politici îndrăznețe și sisteme de suport:
5.2.4. finanțare durabilă și acoperire universală cu servicii de sănătate;
5.2.5. resurse umane calificate – dezvoltarea și susținerea forței de muncă din
domeniul sănătății, inclusiv a lucrătorilor comunitari, prin instruire continuă, motivare și supervizare eficientă;
5.2.6. informații strategice și soluții digitale – modernizarea sistemelor de colectare, de analiză și de utilizare a datelor privind tuberculoza, promovând digitalizarea și utilizarea platformelor informaționale pentru monitorizarea în timp real și luarea deciziilor bazate pe dovezi;
5.2.7. achiziții eficiente și lanț de aprovizionare – îmbunătățirea mecanismelor de aprovizionare cu medicamente și consumabile;
5.3. Pilonul 3. Intensificarea cercetărilor și inovațiilor:
5.3.1. adoptarea rapidă a noilor tehnologii (diagnostice, scheme de tratament, vaccinuri) și a noilor instrumente;
6. Elaborarea prezentului Program este bazat pe lecțiile învățate în cadrul implementării Programului național de răspuns la tuberculoză din anii precedenți.

II . ANALIZA SITUAȚIEI
7.  Tuberculoza continuă să reprezinte o problemă majoră de sănătate publică pe teritoriul raionului Sîngerei în special în rândul grupurilor vulnerabile,persoanele fără adăpost, persoanele migrante, persoanele consumatoare de droguri, persoanele care trăiesc cu HIV și cele din gospodării cu venituri reduse.
8.  În planul teritorial, tuberculoza rămîne una dintre problemele prioritare de sănătate publică. Republica Moldova se află printre cele 30 de țări cu povară înaltă a tubeculozei multidrogrezistente din lume.
9.  Începînd cu anii 2016, serviciul de Serviciul ftiziopneumologiee dispune de metodă rapidă GeneXpert de depistare a bacteriilor de tuberculoză.
10.  Începînd cu anul 2018 în scopul depistării active a tuberculozei și a cancerului pulmonar localitățile rurale persoanele din grupele de risc au fost asigurate cu screeningul prin radiografia pulmonară, cu utilizarea instalațiilor radiologice și transportarea populației de către organizația neguvernamentală “SMIT”.
Necesități teritoriale de infrastructură și diagnostic. Pentru asigurarea continuității, accesibilității și calității serviciilor specializate, Serviciul Serviciul ftiziopneumologiec raional necesită spații/încăperi proprii, corespunzătoare cerințelor sanitar-igienice și funcționale, care să permită consultația, examinarea, recoltarea probelor, păstrarea documentației și organizarea fluxurilor de pacienți în condiții de siguranță și confidențialitate.
Totodată, atingerea țintei de screening sistematic a cel puțin 90% din persoanele din grupurile cu risc sporit presupune acces stabil la investigații radiologice. Se impune dotarea serviciului raional cu un aparat radiologic digital performant, destinat diagnosticului și screeningului patologiei pulmonare, cu respectarea cerințelor de radioprotecție, autorizare și mentenanță. Dotarea va reduce dependența de intervenții ocazionale și va crește capacitatea raionului de depistare precoce a tuberculozei.
11.  O altă cauză a nesoluționării problemei tuberculozei este răspîndirea unui număr mare de tulpini Mycobacterii tuberculoase rezistente la preparatele specifice. Acestea au condus la creșterea numărului de eșecuri în tratament.
12.  Pe parcursul anului 2025 au fost înregistrate 26 cazuri noi și recidive de tuberculoză, ceea ce constituie o rată de 41,3 la 100mii de populație pentru incidență globala cu o scadere cu 9,5% în comparație cu anul 2024 (32 cazuri noi și recidive, ce constituie – 50,8 la 100mii de populație).
13.  Tuberculoza afectează mai mult bărbații decît femeile, un raport de 18 bărb.-70,0% și                 8 fem.-30,0% din cazurile noi și recidive în anul 2025.
14.   Incidența de cazuri noi la copii este in scădere pentru anul 2025 – 7,4 la 100 mii de populație (1 caz), pentru 2024 – 14,7(2 cazuri).
15.  Mortalitatea prin tuberculoză pentru anul 2025 a constituit 3,3 la 100mii de populație (3 cazuri) comparativ cu 2024 – 3,3 (3 cazuri), se menține la același nivel. Pe republică 4,9 la 100mii de populație.
16.  În Republica Moldova tratamentul tuberculozei pentru pacienți asigurați și neasigurați este gratuit. O dată cu introducerea  schemelor  noi de tratament al tuberculozei multidrogrezistente a preparatelor antituberculoase noi ca: Bedaquilina, Linezolid, Clofazemina și Delamanid a crescut rata de succes a tuberculozei multidrogrezistente.
17.  Persoanele care trăiesc cu HIV au un risc de 22 de ori mai mare de a dezvolta tuberculoza decît persoanele fără HIV. Tuberculoza este cea mai frecventă boală prezentă în rîndul persoanelor care trăiesc cu HIV, inclusiv în rîndul celor care administrează tratament antiretroviral și este cauza principală a decesului persoanelor care trăiesc cu HIV.
18.  Din anul 2023 în Protocoalele Clinice Naționale„Tuberculoza la copil” și „Tuberculoza la adult”  au fost introduse regimuri scurte de tratament pentru tuberculoza sensibilă (cu durata de 4-6 luni) și pentru tuberculoza rezistentă la medicamente (cu durata de 6-9 luni), acestea contribuind la creșterea eficienței și aderenței la tratament.
19.  Aderența la tratamentul tuberculozei este susținută printr-o gamă de mecanisme:
19.1.  Tratamentului (DOT)se efectuiză  în condiții de ambulatoriu sau la domiciliu, utilizarea tratamentului videoasistat (VST).
19.2.  Începând cu anul 2024, stimulentele pentru pacienții aflați în tratament       ambulatoriu sunt acordate conform Ordinul MS în comun  cu  CNAM nr. 1189/324-A/2023.  beneficiază de 53 lei/zi pentru produse alimentare și 150 lei/lună pentru transport.
20.  Rata de succes printre cazurile noi și recidive de tuberculoză sensibilă pentru 2025-80,7%, este în creștere față de 2024– 73,1%.
21.  Rata de succes a tratamentului MDR  2024-67%(4/6).
Analizînd situația epidemiologică pe raionul Sîngerei  se constată  o scădere în  ultimii 3 ani 2023, 2024, 2025 a incidenței globale.


III.   OBIECTIVUL GENERAL

22.  Populația raionului Sîngerei este protejată eficient împotriva tuberculozei și beneficiază de servicii de sănătate de înaltă calitate, echitabile și centrate pe pacient, într-un sistem modern, eficient și responsabil, conform principiilor Strategiei Naționale de Sănătate „Sănătatea 2030”.
23.  Scopul prezentului Program este reducerea transmiterii tuberculozei sensibile și rezistente la medicamente în teritoriu, ca rezultat al consolidării accesului echitabil și universal la servicii de prevenire, depistare, diagnostic, tratament și suport centrat pe pacient.
24.  Obiectivul general al prezentului Programului este reducerea poverii tuberculozei pe teritoriul raionului Sîngerei până la sfârșitul anului 2030, în conformitate cu Strategia națională de sănătate „Sănătatea 2030”.

IV.  OBIECTIVELE SPECIFICE

25. Obiectivul specific 1. Asigurarea screeningului sistematic pentru tuberculoza activă în rândul persoanelor din grupurile cu risc sporit, inclusiv contactele cu bolnavii de tuberculoză și cu persoanele vulnerabile..
26.  Obiectivul specific 2. Asigurarea diagnosticului precoce al tuturor formelor de tuberculoză și accesul universal la testarea sensibilității la medicamente, cu identificarea a cel puțin 75% dintre cazurile estimate de tuberculoză MDR.
27.  Obiectivul specific 3. Asigurarea accesului echitabil la tratament și servicii de calitate pentru toate persoanele diagnosticate cu tuberculoză, inclusiv cu tuberculoză MDR cu o rată de succes a tratamentului de cel puțin 85%.
28.  Obiectivul specific 4. Asigurarea accesului universal și echitabil la servicii medicale integrate, centrate pe persoanele afectate, prin colaborarea cu alte programe naționale de sănătate publică.
29.  Obiectivul specific 5. Prevenirea tuberculozei prin vaccinarea BCG a cel puțin 95% dintre nou-născuți.
30. Obiectivul specific 6. Consolidarea capacității teritoriale de răspuns la tuberculoză prin asigurarea Serviciului Serviciul ftiziopneumologiec raional cu spații adecvate desfășurării activității, echipament medical modern, inclusiv aparat radiologic digital performant, resurse umane instruite și mecanisme funcționale de colaborare intersectorială și monitorizare.

V.  IMPACTUL

30.  Prezentul Program urmărește realizarea unui impact durabil asupra sănătății populației și a sistemului de sănătate în Republica Moldova, prin reducerea substanțială a poverii tuberculozei sensibile și rezistente la medicamente, prin diminuarea mortalității și a suferinței asociate bolii, precum și prin reducerea impactului socioeconomic generat de tuberculoză. Prezentul Program contribuie la creșterea echității în accesul la servicii de prevenire, diagnostic și tratament, precum și la îmbunătățirea performanței și a rezilienței sistemului de sănătate în controlul tuberculozei, în conformitate cu Strategia națională de sănătate „Sănătatea 2030”.
31.  Programul teritorial reflectă schimbările preconizate a fi atinse până la sfârșitul anului 2030 cu implementarea  a măsurilor de prevenire, de depistare precoce, de diagnostic, de tratament și de îngrijire centrată pe persoană.
32.  Implementarea prezentului Program până în anul 2030 va genera următoarele schimbări de impact, măsurate prin indicatori cantitativi și calitativi:
33. reducerea poverii epidemiologice a tuberculozei la nivel raional, exprimată prin:
33.1. reducerea incidenței tuberculozei;
33.2.reducerea mortalității prin tuberculoză;
33.3. reducerea ratei de notificare a tuberculozei MDR;
34.  reducerea transmiterii tuberculozei în rândul grupurilor cu risc sporit și al populațiilor vulnerabile, reflectată prin:
34.1. creșterea ratei de depistare a cazurilor de tuberculoză rezistentă la Rifampicină și multidrogrezistentă la cel puțin 75% din numărul estimat;
34.2. scăderea ponderii cazurilor diagnosticate tardiv în rândul cazurilor noi de      tuberculoză;
35.  Îmbunătățirea supraviețuirii și a rezultatelor clinice ale pacienților cu tuberculoză, prin:
35.1  atingerea unei rate de succes a tratamentului de cel puțin 90% în rândul     cazurilor de tuberculoză sensibilă;
35.2  atingerea ratei de succes a tratamentului de cel puțin 85% în rândul cazurilor noi de tuberculoză MDR;
36.  reducerea impactului socioeconomic al tuberculozei asupra persoanelor afectate și gospodăriilor acestora, reflectată prin:
36.1.   eliminarea cheltuielilor catastrofale asociate tuberculozei, cu atingerea unei valori de 10% gospodării afectate;
36.2. creșterea proporției pacienților cu tuberculoză care beneficiază de servicii  integrate medicale, psihosociale și comunitare;
37.  Creșterea echității în accesul la servicii de prevenire și control al tuberculozei,
exprimată prin:
37.1.menținerea unei rate de vaccinare BCG de cel puțin 95% în rândul nou-născuților;
37.2.inițierea tratamentului preventiv al tuberculozei pentru cel puțin 90% dintre persoanele eligibile și finalizarea acestuia în minimum 90% dintre cazuri.

VI.  RISCURI DE IMPLEMENTARE
38. Implementarea prezentului Programului implică un set de provocări strategice, operaționale, financiare și instituționale, care pot influența progresul și atingerea rezultatelor așteptate. Pentru a gestiona aceste incertitudini, au fost identificate principalele riscuri însoțite de evaluarea probabilității producerii acestora, de impactul estimat și de măsurile propuse pentru diminuare.
39.  Principalele riscuri de implementare, împreună cu planul preliminar de prevenire și intervenție, sunt prezentate în tabelul 3.

VII.  AUTORITĂȚI/INSTITUȚII RESPONSABILE DE IMPLEMENTARE

40.  Autoritatea responsabilă de coordonarea implementării prezentului Program este IMSP CS Sîngerei seviciul Serviciul ftiziopneumologiec.

41.  În procesul de implementare a prezentului Program, autoritățile responsabile vor colabora activ cu Consiliul Raional Sîngerei, CSP, IMSP Centre de Sănătate, APL.

PLAN DE ACȚIUNI
pentru îmbunătățirea situației epidemiologice prin tuberculoză în                                  raionul Sîngerei  pe perioada 2026 – 2030

I. MONITORIZAREA ȘI EVALUAREA PROGRAMULUI
Monitorizarea implementării Programului se va realiza trimestrial și anual, în baza indicatorilor epidemiologici, de proces și de rezultat. Serviciul Serviciul ftiziopneumologiec va consolida informația prezentată de instituțiile implicate, va identifica abaterile de la ținte și va propune măsuri corective. Evaluarea anuală va include cel puțin: acoperirea cu screening a grupurilor de risc, examinarea contacților, accesul la diagnostic rapid, inițierea și finalizarea tratamentului preventiv, succesul tratamentului TB sensibilă și MDR/RR, abandonul, mortalitatea, acoperirea BCG și gradul de realizare a acțiunilor finanțate.

II. PLANUL DE ACȚIUNI PENTRU PERIOADA 2026–2030
	Nr. d/o
	Denumirea acțiunilor
	Termenul
de realizare
	Responsabili

	1.
	Extinderea  numărului persoanelor cu risc sporit de îmbolnăvire  de tuberculoză pînă la 12-15% din numărul populației înregistrate la medicul de familie.
	Permanent
	Echipele medicilor de familie

	2.
	Participarea  lunară la ședințele cu medicii de familie, medicul epidemiolog cu evaluarea eficacităților măsurilor în controlul tuberculozei.
	Permanent
	Medic coordonator  Serviciul ftiziopneumologic

	3.
	Conlucrarea continuă între medicii specialiști : infecționist, narcolog , psihiatru, endocrinolog, urolog  în depistarea cazurilor de tuberculoză la pacienți cu maladii concomitente din grupele  de risc și cu vigilență sporită.
	Permanent
	IMSP CS Sîngerei

	4.
	Examinarea prin radiografie a persoanelor din grupul de risc și vigilență sporită de îmbolnăvire de tuberculoză  a cel puțin 90%.
	Permanent
	Echipele medicilor de familie,
șefii CS

	5.
	Pacienții  cu simptome clinice caracteristice tuberculozei vor fi direcționați     de    medicul     de     familie     către     cabinetul Serviciul ftiziopneumologiec pentru examinare :   microscopie și metode molecular genetice (GeneXpert).
	Permanent
	Echipele medicilor de familie

	6.
	Depistarea cazurilor de tuberculoză MDR prin metoda GeneXpert.
	Permanent
	 Serviciul ftiziopneumologic

	7.
	Identificarea contacților apropiați și intradomiciliari la pacientul cu TBC cu extinderea numărului până la 15-18 persoane la 1 caz și examenare radiologică nu mai puțin de 90% din contacți.
	Permanent
	Echipele medicilor de familie, serviciul  ftiziopneumologic

	8.
	Supravegherea contacților simtomatici de către medcii de familie și examinarea Radiologică pînă la finisarea tratamentului și aflarea în fisierul de supraveghere.
	Permanent  fiecare 6 luni
	Medicii de familie, Serviciul ftiziopneumologie

	9.
	Întreprinderea măsurilor medico-sociale în vederea examinării profilactice a migranților interni și externi..
	Permanent
	Medicii de familie, APL

	10.
	Supravegherea pacienților cu coinfecția HIV/TB de către infecționist, examinarea lor și aprovizionarea cu
tratament TARV.
	Permanent
	IMSP AMSA Sîngerei

	11.
	Organizarea  și monitorizarea permanentă a situației privind examinarea pacienților simptomatici cu maladii ale aparatului respirator prin analiza sputei la BAAR și examenul radiologic.
	Permanent
	Echipele medicilor de familie

	12.
	Monitorizarea tratamentului antituberculos faza intensivă și faza continuare asigurînd administrarea strict supravegheată a preparatelor de către asistenta DOT cu respectarea indicațiilor  medicului Serviciul ftiziopneumologic.
	Permanent
	Echipele medicilor de familie

	13.
	Asigurarea monitorizării tratamentului pacienților cu toate formele de tuberculoză prin evaluarea regulată a rezistenței M.tuberculosis la medicamente.
	Permanent
	 Serviciul ftiziopneumologie.

	14.
	Informarea imediată a serviciului specializat de ambulator privind  abandonul și complicațiile, care pot apărea în timpul tratamentului antituberculos.
	Permanent
	Echipele medicilor de familie,Serviciul ftiziopneumologie

	15.
	Pacienților cu întreruperea tratamentului de efectuat consilierea psihologică și instruirea pacientului prin programe educaționale.
	Permanent
	Serviciul ftiziopneumologie Psiholog

	16.
	Desfășurarea campaniilor de informare, educare, comunicare pentru populație prin  intermediul mass-media locală.
	Permanent
	Echipele medicilor de familie Serviciul ftiziopneumologiee

	17.
	Informarea populației privind efectele negative a  abuzului de alcool, tutunului, drogurilor și a altor deprinderi vicioase. Promovarea unui mod sănătos de viață.
	Permanent
	Echipele medicilor de familie, medicul narcolog

	18.
	Spitalizarea bolnavilor baciliferi cît mai urgent și micșorarea contactului pacientului cu alte persoane.
	Permanent
	IMSP CS Sîngerei

	19.
	Efectuarea măsurilor antiepidemice în focarele de tuberculoză și examinarea contacților din focar, luînd în vedere copiii până la 5 ani.
	Permanent
	Echipele medicilor de familie ,CSP, Serviciul ftiziopneumologiee

	20.
	Efectuarea chimioprofilaxiei copiilor și adolescenților până la vîrsta de 18 ani din focarele TBC.
	Permanent
	Echipele medicilor de familie,Serviciul ftiziopneumologiee

	21.
	Vaccinarea noi născuților în maternitate cu vaccinul BCG pînă la 95,0% și monitorizarea reacțiilor postvacinale.
	Permanent
	CSP,Serviciul ftiziopneumologie

	22.
	A asigura colaborarea cu rețeaua lucrătorilor sociali pentru acoperirea cu servicii a păturilor  vulnerabile ale populației, inclusiv implicarea acestora în depistarea tuberculozei.
	Permanent
	APL

	24.
	Alocarea de catre Consiliul Raional a finanțelor pentru procurarea a preparatelor pentru tratamentul reacțiilor adverse la pacienții care primesc tratament antituberculos în condiții de ambulator și a preparatelor hepatoprotectoare.
	Anual.
	Consilul Raional

	25.
	Implicarea în tratamentul pacienților cu tuberculoză a APL, AS, Comisariatului de Poliție, polițiștilor de sector, ONG-urilor.
	Permanent
	APL.STAS, 
Inspectoratul de Poliție

	26
	A motiva pacienții aflați în tratament prin suport social, acordarea stimulentelor și consilierea psihologică în scopul aderenței la tratament.
	Permanent
	CNAM


	27.
	Efectuarea vizitelor la Centrele de Sănătate pentru asigurarea măsurilor antiepidemice și de profilaxie în focare în comun cu medicii de familie.
	Lunar și la necesitate
	Serviciul ftiziopneumologic.

	28.
	Acordarea ajutorului social de către Primării și Asistenței Sociale pentru menținerea pacienților în tratament.
	La necesitate
	APL,
STAS

	29.
	Atingerea ratei de succes la tuberculoza sensibilă cel puțin 90% - 95% pînă în 2030.
	Permanent
	Echipele medicilor  de familie, Serviciul ftiziopneumologie

	30.
	Atingerea ratei de succes a tuberculozei multidrogrezistente cel puțin 85% din cazurile noi.
	Permanent
	Echipele medicilor  de familie, Serviciul ftiziopneumologie.

	31.
	Cuprinderea cu tratament preventiv pentru tuberculoză din rîndul contacților intradomiciliari 100% și apropiați 95%.
	Permanent
	Echipele medicilor  de familie,
Serviciul ftiziopneumologie.

	32.
	Asigurarea Serviciului Serviciul ftiziopneumologiec raional cu spații/încăperi adecvate desfășurării activității, corespunzătoare cerințelor sanitar-igienice, funcționale, de prevenire și control al infecțiilor, inclusiv pentru consultații, examinare, recoltarea probelor și păstrarea documentației medicale.
	2026–2027
	Consiliul Raional Sîngerei; IMSP CS Sîngerei;alte instituții competente

	33.
	Identificarea surselor de finanțare și procurarea/instalarea unui aparat radiologic digital performant pentru diagnosticul și screeningul patologiei pulmonare, cu asigurarea autorizării, radioprotecției, mentenanței și instruirii personalului.
	2026–2028
	Consiliul Raional Sîngerei; IMSP CS Sîngerei; Ministerul Sănătății/CNAM – conform competențelor; parteneri de dezvoltare

	34.
	Asigurarea accesului anual la screening radiologic pentru cel puțin 90% dintre persoanele din grupurile cu risc sporit și contacții eligibili, inclusiv prin soluții mobile/contractuale până la funcționalizarea capacității radiologice proprii.
	Anual, 2026–2030
	IMSP Centre de Sănătate;Serviciul ftiziopneumologic; Consiliul Raional

	35.
	Identificarea, evaluarea și inițierea tratamentului preventiv al tuberculozei la cel puțin 90% dintre persoanele eligibile și asigurarea finalizării tratamentului preventiv la minimum 90% dintre cei inițiați, conform protocoalelor clinice naționale.
	Permanent
	Echipele medicilor  de familie;Serviciul ftiziopneumologic

	36.
	Asigurarea evaluării sistematice TB/HIV: testare HIV la persoanele diagnosticate cu TB și screening TB la persoanele care trăiesc cu HIV, cu referire rapidă și management integrat al coinfecției.
	Permanent
	Serviciul ftiziopneumologie; AMSA medic infecționist; echipele medicilor  de familie

	37.
	Aplicarea măsurilor de prevenire și control al infecției TB în instituțiile medicale: triajul persoanelor simptomatice, separarea fluxurilor, eticheta tusei, utilizarea echipamentului individual de protecție și evaluarea periodică a riscului de transmitere.
	Permanent; evaluare anuală
	Conducătorii IMSP; responsabilii PCI; Serviciul ftiziopneumologic

	38.
	Monitorizarea trimestrială a indicatorilor Programului teritorial pe fiecare instituție/teritoriu: screening, contacți examinați, diagnostic molecular, tratament preventiv, aderență, rezultate terapeutice, abandon, mortalitate și TB MDR/RR; elaborarea măsurilor corective pentru indicatorii sub țintă.
	Trimestrial
	Serviciul ftiziopneumologic; IMSP CS Sîngerei; conducătorii Centrelor de Sănătate; CSP/ANSP

	39.
	Instruirea periodică a medicilor de familie, asistenților medicali, personalului social și altor actori implicați privind depistarea precoce, traseul pacientului, tratamentul preventiv, aderența și prevenirea stigmatizării.
	Anual
	Serviciul ftiziopneumologic; IMSP Centre de Sănătate; CSP/ANSP

	40.
	Asigurarea utilizării datelor din SI METB și a altor sisteme informaționale relevante pentru monitorizarea cazurilor, analiza indicatorilor și fundamentarea deciziilor manageriale la nivel raional.
	Permanent
	Serviciul ftiziopneumologic; 

	41.
	Evaluarea anuală a implementării Programului teritorial și prezentarea unei note de progres Consiliului Raional Sîngerei, cu rezultatele obținute, dificultățile, necesitățile de finanțare și măsurile pentru anul următor.
	Anual
	IMSP CS Sîngerei/Serviciul ftiziopneumologiec; Consiliul Raional Sîngerei



Fondurile autorităților administrației publice locale lei

III. RESURSE FINANCIARE ESTIMATIVE ȘI PRIORITĂȚI DE INVESTIȚII

	Nr. crt.
	Obiective / cheltuieli
	2026
	2027
	2028
	2029
	2030
	Total

	2.
	Medicamente și produse necesare managementului reacțiilor adverse la tratamentul antituberculos, conform indicațiilor medicale și cadrului de achiziții aplicabil.
	9 000
	9 000
	9 000
	9 000
	9 000
	45 000

	3.
	Consumabile medicale pentru managementul reacțiilor adverse și activitatea ambulatorie.
	6 000
	6 000
	6 000
	6 000
	6 000
	30 000

	7.
	Amenajarea/reabilitarea și dotarea spațiilor necesare funcționării Serviciului Serviciul ftiziopneumologiec raional.
	de estimat
	de estimat
	—
	—
	—
	conform devizului

	8.
	Procurarea și instalarea unui aparat radiologic digital performant, inclusiv lucrări de amenajare, radioprotecție, autorizare, instruire și mentenanță inițială.
	de estimat
	de estimat
	de estimat
	—
	—
	conform studiului de fezabilitate/devizului




Notă: Sumele pentru infrastructură și aparatul radiologic vor fi stabilite după evaluarea tehnică, identificarea spațiului, elaborarea devizului/studiului de fezabilitate și identificarea surselor de finanțare. Finanțarea poate fi asigurată din bugetul raional, fondurile AOAM, bugetul de stat, granturi, donații și alte surse permise de legislație.
Prioritățile de investiții prevăzute de prezentul Program, în special asigurarea spațiilor pentru Serviciul ftiziopneumologie și dotarea cu aparat radiologic digital performant, vor fi promovate etapizat, în funcție de documentația tehnică, avizele necesare și resursele financiare aprobate anual.


LISTA ABREVIERILOR
	Abreviere
	Semnificație

	APL
	Autorități ale administrației publice locale

	ANSP
	Agenția Națională pentru Sănătate Publică

	CSP
	Centrul de Sănătate Publică

	IMSP
	Instituție Medico-Sanitară Publică

	CS
	Centru de Sănătate

	TB
	Tuberculoză

	TB MDR
	Tuberculoză multidrogrezistentă

	TB RR
	Tuberculoză rezistentă la rifampicină

	TB/HIV
	Coinfecție tuberculoză și infecție cu HIV

	HIV
	Virusul imunodeficienței umane

	BCG
	Bacil Calmette–Guérin (vaccin împotriva tuberculozei)

	BAAR
	Bacili acido-alcoolo-rezistenți

	DOT
	Tratament direct observat/supravegheat

	VST
	Tratament videoasistat

	TARV
	Tratament antiretroviral

	GeneXpert
	Sistem de diagnostic molecular rapid utilizat pentru detectarea Mycobacterium tuberculosis și a rezistenței la rifampicină

	SIME TB
	Sistemul informațional „Monitorizarea și evaluarea tuberculozei”

	CNAM
	Compania Națională de Asigurări în Medicină

	AOAM
	Asigurarea obligatorie de asistență medicală

	ONG
	Organizație neguvernamentală

	PCI
	Prevenirea și controlul infecțiilor

	AMSA
	Asistență medicală specializată de ambulator



